EIROPAS KOMISIJA Briselē, 18.5.2022 COM(2022) 231 final 2022/0164(COD) Priekšlikums EIROPAS PARLAMENTA UN PADOMES REGULA, ar kuru attiecībā uz REPowerEU veltītajām atveseļošanas un noturības plānu nodaļām groza Regulu (ES) 2021/241, kā arī groza Regulu (ES) 2021/1060, Regulu (ES) 2021/2115, Direktīvu 2003/87/EK un Lēmumu (ES) 2015/1814



PASKAIDROJUMA RAKSTS 1.PRIEKŠLIKUMA KONTEKSTS Priekšlikuma pamatojums un mērķi Laikā, kopš tika pieņemta Regula (ES) 2021/241, ar ko izveido Atveseļošanas un noturības mehānismu ( turpmāk “ANM regula”), Savienības sabiedrību un ekonomiku ir būtiski ietekmējušas nepieredzētas ģeopolitiskas un ekonomiskas norises. Pēc Krievijas iebrukuma Ukrainā vajadzība īstenot ātru pāreju uz tīru enerģiju saskaņā ar ES 2030. gada klimata mērķrādītājiem un tās 2050. gada klimatneitralitātes mērķi ir īpaši liela. ES importē 90 % no tās patērētās gāzes, un Krievija piegādā vairāk nekā 40 % no šā gāzes daudzuma. Krievija nodrošina arī 27 % ES importētās naftas un 46 % ogļu. Šādos apstākļos Eiropas līderi ir aicinājuši Eiropas Komisiju nodrošināt mērķorientētu un efektīvu risinājumu. Eiropas valstu un valdību vadītāji 2022. gada 10. un 11. maijā pieņemtajā Versaļas deklarācijā ir tieši pilnvarojuši Komisiju līdz maija beigām ierosināt plānu REPowerEU, par galveno mērķi paredzot Savienības energoatkarības mazināšanu. Konkrētāk, deklarācijā ir izklāstīta vienošanās par pakāpenisku atkarības izbeigšanu no Krievijas gāzes, naftas un ogļu importa, kas ir īstenojama pēc iespējas ātrāk. Versaļas deklarācijā izklāstītās apņemšanās pēc tam tika atkārtotas Eiropadomes 24. un 25. marta secinājumos, vēršot uzmanību arī uz pastāvīgi augsto enerģijas cenu negatīvās ietekmes palielināšanos uz iedzīvotājiem un uzņēmumiem; šo ietekmi vēl vairāk pastiprina Krievijas militārā agresija pret Krieviju. Pēc iniciatīvas NextGenerationEU sākšanas 2020. gadā Eiropas ekonomikā ir radīti apstākļi zaļās un digitālās pārkārtošanās paātrinātai īstenošanai. Tomēr tagad šīs paralēlās pārkārtošanās norit satricinātā globālajā kontekstā un jaunu neskaidrību ietekmē. Kā norādīja Eiropas līderi, skaidrāk nekā jebkad agrāk redzams, ka Savienības energoapgādes drošības palielināšana un ES atkarības mazināšana no Krievijas fosilā kurināmā ir būtisks nosacījums veiksmīgai un ilgtspējīgai atveseļošanai no Covid-19 krīzes. Augstas enerģijas cenas un energoapgādes traucējumu apdraudējumi, ko saasina neprognozēti ārēji apstākļi, rada ekonomikas perspektīvu pasliktināšanās risku un vājina visu dalībvalstu sociālo un teritoriālo kohēziju. Konkrētāk, nestabilas enerģijas cenas varētu ietekmēt uzņēmumu, jo īpaši to rūpnieciskās bāzes, konkurētspēju, kā arī padziļināt nevienlīdzību un enerģētisko nabadzību, īpaši neaizsargātu mājsaimniecību un mājsaimniecību ar zemiem un vidējiem ienākumiem gadījumā. Atveseļošanas un noturības mehānisms (“ANM”) ir Eiropas Savienības uz nākotni vērstās izaugsmes stratēģijas stūrakmens pēc Covid-19 krīzes, un dalībvalstu atveseļošanas un noturības plānos (“ANP”) ir paredzēta ieguldījumu un reformu programma nākamajiem gadiem. Sagaidāms, ka liels skaits ANP iekļauto pasākumu ievērojami uzlabos Savienības energoapgādes noturību, mazinās atkarību no enerģijas importa un sekmēs taisnīgas pārkārtošanās, neatstājot novārtā nevienu reģionu vai iedzīvotāju. ANP, kuros jau ir paredzēti ieguldījumi un reformas zaļās un digitālās pārkārtošanās īstenošanai, joprojām ir būtiski. Tajā pašā laikā, ņemot vērā nesenās ģeopolitiskās un ekonomiskās norises, ir vēl vairāk jāapzinās neatliekamība un jāparedz vērienīgāki mērķi, lai īstenotu veiksmīgu atveseļošanu no Covid-19 krīzes. Gan ES, gan dalībvalstu līmenī šajā jomā ir jāpaātrina un jāpadziļina reformas un ieguldījumi. ES atkarību no Krievijas fosilajiem kurināmajiem ir iespējams pakāpeniski izbeigt un tā ir jāizbeidz vēl pirms 2030. gada. Šajā nolūkā plāns REPowerEU papildina saistībā ar energodrošību un enerģijas uzglabāšanu veiktās darbības, paredzot pasākumu kopumu ar mērķi ietaupīt enerģiju, diversificēt piegādi un paātrināt Eiropas pāreju uz tīru enerģiju. Gāzes piegādes diversifikāciju iespējams īstenot, palielinot sašķidrinātās dabasgāzes importu un importu pa cauruļvadiem no piegādātājiem, kas nav Krievijas piegādātāji, kā arī palielinot ilgtspējīga biometāna (t. i., biometāna, kas iegūts no organiskajiem atkritumiem un lauksaimniecības un mežsaimniecības atlikumiem) un atjaunīga nefosilā ūdeņraža apjomu. Enerģijas ietaupījumus var panākt mājsaimniecību, ēku, transporta un rūpniecības līmenī, kā arī elektroenerģijas sistēmas līmenī, uzlabojot energoefektivitāti. Lai paātrinātu Eiropas pāreju uz tīru enerģiju, ir jāpalielina atjaunīgo energoresursu īpatsvars energoresursu struktūrā un jāveic pasākumi ar mērķi novērst infrastruktūras vājās vietas un darbaspēka un prasmju trūkumu. Šos trīs intervenču kopumus var atbalstīt, veicot ieguldījumus un reformas. Ņemot vērā iepriekš minēto, ANP piedāvā labas iespējas īstenot šīs aizvien steidzamākās prioritātes. Saskaņā ar šo priekšlikumu dalībvalstu ANP kalpos kā stratēģisks reformu un ieguldījumu satvars ar mērķi nodrošināt kopēju Eiropas rīcību nolūkā nodrošināt noturīgākas, drošākas un ilgtspējīgākas energosistēmas. Daudzvalstu projekti un pārrobežu pasākumi, jo īpaši pasākumi, kuru mērķis ir nodrošināt labākus energoresursu savienojumus starp dalībvalstīm, tādējādi stiprinot piegādes diversifikāciju, ir īpaši piemēroti plāna REPowerEU mērķu īstenošanai. Šajā sakarā ANM lietderīgi papildina kopīgu interešu projektus, kas atlasīti, pamatojoties uz TEN-E regulu. Kopīgu interešu projektus iespējams atbalstīt, izmantojot arī Eiropas infrastruktūras savienošanas instrumentu (“EISI”). Tajā pašā laikā ANP papildinājumiem nevajadzētu traucēt vērienīgo reformu un spēkā esošajos Padomes īstenošanas lēmumos paredzētās ieguldījumu programmas notiekošo īstenošanu. Tāpēc jaunajiem pasākumiem, kas tiek ierosināti, reaģējot uz ģeopolitiskajām un sociāli ekonomiskajām norisēm, jābūt mērķorientētiem, papildinošiem un saskanīgiem ar šo programmu. Tādējādi šajā priekšlikumā ir paredzēti mērķorientēti grozījumi ANM regulā nolūkā īstenot šādus mērķus: –papildināt ANP ar īpašām nodaļām, iekļaujot jaunas reformas un ieguldījumus plāna REPowerEU mērķu īstenošanai, kā arī –nodrošināt sinerģijas un savstarpējo papildināmību starp ANM finansētajiem pasākumiem un darbībām, kuras tiek atbalstītas, izmantojot citus valsts vai Savienības fondus. Izmaiņas ANM regulā jāpapildina ar tiesību aktu grozījumiem nolūkā noteikt papildu finansējuma avotus, lai palīdzētu finansēt jaunos REPowerEU mērķus ANM ietvaros. Šajā nolūkā jaunu ar REPowerEU saistītu pasākumu finansēšanai jāpiešķir ieņēmumi, kas gūti, izsolot noteiktu daļu emisijas kvotu tirdzniecības sistēmas (“ETS”) tirgus stabilitātes rezerves kvotu. Dalībvalstīm būtu jāpiešķir lielāka rīcības brīvība to resursu pārvietošanā, kas tām piešķirti saskaņā ar Kopīgo noteikumu regulu (Regula (ES) 2021/1060) (“KNR”) vai regulu par KLP stratēģiskajiem plāniem ((ES) 2021/2115). Saskanība ar pašreizējiem noteikumiem konkrētajā politikas jomā Ar šo priekšlikumu groza Regulu (ES) 2021/241, ar ko izveido Atveseļošanas un noturības mehānismu, Regulu (ES) 2021/1060 (“Kopīgo noteikumu regula”), Lēmumu (ES) 2015/1814 (“Lēmums par tirgus stabilitātes rezervi”), Direktīvu 2003/87/EK (“ETS direktīva”) un Regulu (ES) 2021/2115 par KLP stratēģiskajiem plāniem. Priekšlikuma pamatā ir spēkā esošais un labi funkcionējošais ANM satvars ar mērķi sniegt papildu atbalstu pasākumiem, kas nepieciešami, lai pastiprinātu Savienības centienus mazināt atkarību no Krievijas fosilajiem kurināmajiem, tādējādi nodrošinot veiksmīgu atveseļošanu no Covid-19 krīzes atvilstīgi mehānisma vispārējam un konkrētajam mērķim. Turklāt, iekļaujot REPowerEU nodaļas, priekšlikums veicina koordinēšanu un sinerģijas starp pasākumiem, kas saņem atbalstu no ANM, un pārējiem pasākumiem, kas tiek finansēti no citiem avotiem, tostarp valsts līdzekļiem. Pateicoties tam, ANM var funkcionēt kā plāna REPowerEU iniciatīvu satvars, tādējādi maksimāli palielinot savstarpējo papildināmību, konsekvenci un saskaņotību starp rīcībpolitikām un pasākumiem, kas īstenoti nolūkā veicināt Savienības energoapgādes neatkarību un drošību un ierobežot tās sociāli ekonomiskās izmaksas un ietekmi pārkārtošanās laikā.

Priekšlikumā paredzēti papildu finanšu resursi, lai paātrinātu plāna REPowerEU mērķu sasniegšanu. Iespēja veikt lielākus pārvedumus no citiem Savienības instrumentiem, piemēram, Kohēzijas fonda, uz ANM nolūkā īstenot REPowerEU mērķus, ir pamatota, ņemot vērā šo instrumentu un šā priekšlikuma mērķu lielo saskaņotību. Priekšlikums atbilst kohēzijas politikas fondu un kopējās lauksaimniecības politikas mērķiem. Ņemot vērā plāna REPowerEU mērķi panākt ātrāku ekonomikas dekarbonizāciju, ar ANM atbalstāmie projekti ir pienācīgi saskaņoti ar tāda veida ieguldījumiem, kurus izsver kohēzijas politikas fondu ietvaros, piemēram, attiecībā uz energoefektivitātes pasākumiem. Tas pats attiecas uz kopējo lauksaimniecības politiku un uzsvaru uz atjaunīgo enerģiju, kas ir iekļauta kā REPowerEU pamatprioritāte. Priekšlikums ir saskaņots ar Eiropas pusgada ietvaros sniegtajiem politikas norādījumiem. Dalībvalstīm, kuras ierosinās grozījumu veikšanu ANP, būs jāpierāda, ka ar attiecīgajiem pasākumiem tiek efektīvi īstenoti šajā kontekstā sniegtie tai adresētie ieteikumi. Ziņojumi par progresu, kas panākts, īstenojot valsts REPowerEU nodaļās iekļautos pasākumus un darbības, tiks sniegti spēkā esošajā Eiropas pusgada satvarā, kā paredzēts ANM regulā. Komisijas 2021. gada 14. jūlija priekšlikumā COM (2021) 571 ierosināts grozīt Lēmumu par TSR ar mērķi līdz 2030. gadam divkāršot uzņemšanas likmi un minimālo rezervi. Priekšlikuma mērķis ir nodrošināt TSR ilgtermiņa mērķu sasniegšanu attiecībā uz pārpalikuma samazināšanu un kaitējuma nepieļaušanu tirgus noturībai. Tomēr īstermiņā, ņemot vērā ārkārtas situāciju enerģijas tirgos, ko ir izraisījis Krievijas iebrukums Ukrainā, Savienībai ir jāizmanto visi pieejamie resursi, lai paātrinātu pārkārtošanos, atsakoties no Krievijas fosilajiem kurināmajiem. Lai atbalstītu plāna REPowerEU mērķu īstenošanu, daļa no kvotām (ar tirgus vērtību 20 miljardi EUR), kas pašlaik ir ievietotas TSR, ir jāizņem no rezerves un jāpiešķir ANM. Ierosinātie grozījumi veido daļu no plašāka pasākumu kopuma, ko Komisija īsteno, reaģējot uz sociāli ekonomisko un ģeopolitisko apstākļu izmaiņām plāna REPowerEU kontekstā. Šo pasākumu kopumu veido priekšlikums regulai par gāzes uzglabāšanu, priekšlikums par enerģijas tirgus struktūru, platforma kopīgiem gāzes iepirkumiem un ES Saules enerģijas stratēģija. Šie instrumenti ir savstarpēji papildinoši, jo šis priekšlikums ir vērsts uz REPowerEU darbību stimulēšanu un sekmēšanu valsts līmenī, savukārt pārējie minētie pasākumi attiecas uz REPowerEU Eiropas dimensiju. Saskanība ar citām Savienības politikas jomām Priekšlikums nodrošina savstarpēju papildināmību un sinerģijas ar citām Savienības rīcībpolitikām un ir ar tām saskanīgs. Konkrētāk, priekšlikums ir saskanīgs ar plašāku iniciatīvu kopumu, kura mērķis ir uzlabot Savienības energoapgādes noturību, jo īpaši ar Komisijas priekšlikumiem “Gatavi mērķrādītājam 55 %”, piemēram, ar trešās enerģētikas paketes attiecībā uz gāzi (Direktīva 2009/73/ES un Regula 715/2009/ES) pārskatīšanu, ar Atjaunojamo energoresursu direktīvas (Direktīva (ES) 2018/27/ES) un ar Energoefektivitātes direktīvas (Direktīva 2012/27/ES) pārskatīšanu. Paredzams, ka ar šo iniciatīvu palīdzību Savienībā tiks radīta noturīga un ilgtspējīga energosistēma. 2.JURIDISKAIS PAMATS, SUBSIDIARITĀTE UN PROPORCIONALITĀTE •Juridiskais pamats Saskaņā ar Līguma par Eiropas Savienības darbību 175. pantu (konkrēti, tā trešo daļu) ierosinātās regulas mērķis ir veicināt kohēziju, īstenojot pasākumus, kas dalībvalstīm ļauj mazināt energoatkarību no ārējām fosilā kurināmā piegādēm un palielināt savu energoapgādes drošību, stiprinot ilgtspējīgas enerģijas ražošanu un piegādi Savienībā un apvienojot dalībvalstu un reģionu resursus. Vispārējais mērķis ir garantēt ilgtspējīgu un drošu energoapgādi visām dalībvalstīm un iedzīvotājiem Savienībā, ņemot vērā ievērojamās valstu un reģionālās atšķirības, vienlaikus sekmējot sociālo taisnīgumu un nodrošinot taisnīgu un iekļaujošu pārkārtošanos, neatstājot novārtā nevienu reģionu un iedzīvotāju. Pašreizējā ģeopolitiskā situācija ir izcēlusi būtiskas dalībvalstu un reģionālās atšķirības attiecībā uz atkarību no fosilajiem kurināmajiem, jo īpaši no šādu kurināmo importa no Krievijas. Šīs iniciatīvas ietvaros ES sadarbojas ar visām dalībvalstīm un apvieno līdzekļus no dažādiem ES finansējuma avotiem, lai sadalītu resursus taisnīgi un atbalstītu darbības, kas ir vērstas uz konkrētām ar enerģiju saistītām problēmām, ar kurām saskaras katra individuālā dalībvalsts. Saskaņā ar Līguma par Eiropas Savienības darbību 177. panta pirmo daļu ierosinātajai regulai ir ietekme uz struktūrfondu organizāciju, palielinot rīcības brīvību pārvedumu veikšanai no kohēzijas politikas fondiem. Saskaņā ar Līguma par Eiropas Savienības darbības 192. panta pirmo daļu un 194. panta otro daļu ierosinātās regulas mērķis ir veikt izmaiņas siltumnīcas efektu izraisošo gāzu emisijas kvotu tirdzniecības sistēmā Savienībā, lai sekmētu energoapgādes drošības garantēšanu Savienībā. Saskaņā ar Līguma par Eiropas Savienības darbību 322. pantu ierosinātajā regulā ir paredzēti finanšu noteikumi budžeta īstenošanai, iekļaujot prasības par apropriāciju piešķiršanu attiecībā uz jauniem ieņēmumiem. •Subsidiaritāte Priekšlikuma vispārējais mērķis ir stiprināt kohēziju, īstenojot pasākumus, kas dalībvalstīm ļauj veicināt valsts un Savienības energoapgādes neatkarību un drošību. Šajā nolūkā priekšlikumā ir paredzēta jauna prasība dalībvalstīm, kas iesniedz vai veic izmaiņas ANP. Tā nosaka, ka dalībvalstīm ANP jāiekļauj plāna REPowerEU nodaļa, paredzot konkrētas reformas un ieguldījumus ar enerģiju saistīto problēmu risināšanai. Svarīgi ņemt vērā, ka dalībvalstu ziņā ir izlemt, vai tās vēlas finansēt šos pasākumus, izmantojot Savienības un/vai valsts līdzekļus. Atbilstīgu pasākumu īstenošana nolūkā uzlabot Savienības noturību un mazināt tās atkarību, diversificējot energoapgādes ķēdes, ir visas Savienības kopīgu interešu jautājums. Ir vajadzīga rīcība Savienības līmenī, lai koordinētu efektīvu risinājumu, reaģējot uz pieaugošajām ar enerģiju saistītajām problēmām, kas ietver nepieredzētus cenu kāpumus, kas varētu padziļināt sociāli ekonomiskās atšķirības un nevienlīdzību, kā arī satraucošās ģeopolitiskās norises pie Savienības robežas. Tajā pašā laikā atsevišķi reģioni saskaras ar līdzīgām ar enerģiju saistītām problēmām, kuru risināšanai nepieciešami koordinēti pārrobežu pūliņi, un tas ļauj radīt lielākas sinerģijas. Savienības intervence nodrošinās papildu vērtību, izveidojot atbilstošu satvaru, kas ļaus atbalstīt dalībvalstis, kamēr tās izstrādās un īstenos ļoti vajadzīgās ar enerģiju saistītās reformas un veiks attiecīgus ieguldījumus. Papildu vērtība tiks radīta, arī koordinējot šīs darbības, lai nodrošinātu saskanīgu ES mēroga reakciju, un vienlaikus ierosinot pasākumus, kas ir īpaši pielāgoti katras dalībvalsts īpašajiem apstākļiem. •Proporcionalitāte Priekšlikums atbilst proporcionalitātes principam tādā ziņā, ka tas nepārsniedz minimumu, kas vajadzīgs, lai Eiropas līmenī sasniegtu noteikto mērķi, un kas ir nepieciešams šim nolūkam. Proporcionalitātes principa ievērošanu un savstarpējas uzticēšanās un sadarbības veidošanu starp dalībvalstīm un Komisiju papildus garantē dalībvalstīm nodrošinātā rīcības brīvība attiecībā uz lēmuma pieņemšanu par to, kurus plāna REPowerEU pasākumus tās vēlas atbalstīt, izmantojot ANM īpašo finansējumu, kā arī sadarbības uz vienprātību balstītais raksturs visā procesa gaitā. •Instrumenta izvēle Lai gūtu labumu no jau izstrādāta ANM satvara, regula, ar kuru groza ANM regulu, Kopīgo noteikumu regulu, Regulu, ar ko izveido noteikumus par atbalstu stratēģiskajiem plāniem, kuri dalībvalstīm jāizstrādā saskaņā ar kopējo lauksaimniecības politiku, ETS direktīvu, Lēmumu par TSR, ir piemērots juridiskais instruments plāna REPowerEU mērķu īstenošanai.

3.EX POST IZVĒRTĒJUMU, APSPRIEŠANOS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI •Ex post izvērtējumi / spēkā esošo tiesību aktu atbilstības pārbaudes Komisija 2022. gada 1. martā pieņēma pirmo gada ziņojumu par ANM īstenošanu. Ziņojums liecina, ka ir panākts liels progress, un apstiprina, ka ANM īstenošana norit labi. Attiecībā uz zaļo pārkārtošanos jānorāda, ka sagaidāms, ka šim ANM pīlāram tiks piešķirti izdevumi 224,1 miljarda EUR apmērā. Šī summa ir līdzvērtīga 50 % no kopējiem izdevumiem 22 ANP, kas tika pieņemti līdz 2022. gada marta beigām. Aplūkojot konkrētas politikas jomas, redzams, ka 29 % no zaļās pārkārtošanās izdevumiem (kopējās aplēstās izmaksas 64,4 miljardi EUR) ir veltīti energoefektivitātes pasākumiem, vēl 12 % (kopējās aplēstās izmaksas 26,7 miljardi EUR) ir paredzēti tīrai enerģijai — atjaunīgai enerģijai un tīkliem, un zaļajiem daudzvalstu vai pārrobežu projektiem paredzētās aplēstās izmaksas pārsniedz 27 miljardus EUR. •Apspriešanās ar ieinteresētajām personām Lai gan oficiāla apspriešanās ar ieinteresētajām personām netika veikta, plāns RePowerEU tika plaši apspriests ar dalībvalstīm. Piemēram, 2022. gada 6. aprīlī Komisija ANM īstenošanai veltītas neformālas ekspertu grupas ietvaros organizēja apspriešanos par šo jautājumu. Pēc tam Komisija virkni divpusēju sanāksmju ar katru dalībvalsti, lai apspriestu ar plānu REPowerEU saistītās valsts līmeņa prioritātes. •Ietekmes novērtējums Priekšlikuma steidzamības dēļ ietekmes novērtējums nav veikts. •Pamattiesības Priekšlikumam ir pozitīva ietekme uz Savienības pamattiesību ievērošanu un attīstību, pieņemot, ka dalībvalstis pieprasa un saņem atbalstu ar tām saistītās jomās. Piemēram, reformas un ieguldījumi, kas saistīti ar tādām jomām kā cīņa pret enerģētisko nabadzību, var sekmēt tādas Savienības pamattiesības kā personas neaizskaramība. 4.IETEKME UZ BUDŽETU Mehānisma finansējumu palielina par 20 miljardiem EUR (faktiskajās cenās), kas tiks iegūti, izsolot ETS kvotas. Minētā summa tiks darīta pieejama dalībvalstīm tiešā pārvaldībā īstenojama neatmaksājama finansiālā atbalsta veidā tikai tādu reformu un ieguldījumu veicināšanai, kas ir iekļauti REPowerEU nodaļā. Neatmaksājamā atbalsta summa ir ārējie piešķirtie ieņēmumi Finanšu regulas 21. panta 5. punkta nozīmē. Turklāt līdz 12,5 % no piešķīruma, ko dalībvalstis saņēmušas saskaņā ar kohēzijas politiku, tās varēs pārvest uz ANM. Tādējādi jau pieejamā 5 % pārveduma iespēja (līdz 17,9 miljardiem EUR) tiks papildināta ar 7,5 % pārveduma iespēju tikai plāna REPowerEU mērķiem (līdz 26,9 miljardiem EUR). Dalībvalstīm arī būs iespēja pārvest uz ANM līdz 12,5 % no sākotnējā piešķīruma, ko tās saņēmušas no Eiropas Lauksaimniecības fonda lauku attīstībai (ELFLA) (līdz 7,5 miljardiem EUR), lai atbalstītu REPowerEU nodaļā iekļautos pasākumus. Saistību apropriāciju brīvprātīgi pārvedumi no KLP un ELFLA pārvaldītajiem fondiem nodrošinās, ka, sākot no 2022. gada, saistības tiks attiecinātas uz KLP fondiem un, sākot no 2023. gada, — uz ELFLA, un šie pārvedumi ir saderīgi ar daudzgadu finanšu shēmā 2021.–2027. gadam noteiktajām saistību apropriāciju maksimālajām robežām attiecībā uz 2.a un 3. izdevumu kategoriju. Maksājumi tiks veikti laikā no 2023. līdz 2026. gadam saskaņā ar ANM īstenošanas termiņiem. Precīza ikgadējā ietekme būs atkarīga dalībvalstu faktiski pārvestajām summām. Komisija ikgadējā budžeta procedūrā ņems vērā pārvedumus, finansējuma pieejamības gadījumā veicot maksājumus. 5.CITI ELEMENTI •Īstenošanas plāni un uzraudzīšanas, izvērtēšanas un ziņošanas kārtība Priekšlikuma pamatā ir esošā kārtība ar mērķi pārraudzīt, novērtēt un ziņot par progresu saistībā ar ANP iekļautajām reformām un ieguldījumiem atbilstīgi ANM regulai. Uz REPowerEU nodaļā iekļautajiem pasākumiem attieksies tāda pati uzraudzības kārtība kā citu ANM pasākumu gadījumā, un tiks izstrādāts papildu darbības rādītājs ar mērķi sekot līdzi progresam, kas panākts ceļā uz plāna REPowerEU mērķiem. Jaunajā REPowerEU nodaļā arī jāsniedz informācija par darbībām, kas tiek īstenotas REPowerEU mērķu īstenošanai un kas netiks finansētas ar ANM līdzekļiem, bet gan izmantojot valsts vai citus Savienības fondus. Šīs darbības tiks pārraudzītas spēkā esošajā Eiropas pusgada satvarā, kā paredzēts ANM regulā, papildinot integrētos valsts enerģijas un klimata plānus atbilstīgi regulai par enerģētikas savienības un rīcības klimata politikas jomā pārvaldību. Tas dalībvalstīm ļautu sniegt visaptverošu pārskatu par plānoto politikas darbību REPowerEU mērķu sasniegšanai, lai nodrošinātu, ka visām reformām un ieguldījumiem tiek piešķirts atbalsts no visatbilstošākā finansējuma avota, ņemot vērā to mērogu, īstenošanas kārtību un grafiku. Tas jo īpaši ļaus pēc iespējas labāk izmantot savstarpējo papildināmību starp ANM un Kohēzijas fondu, piemēram, saistībā ar to attiecīgo īstenošanas mērogu. •Detalizēts konkrētu priekšlikuma noteikumu skaidrojums Šajā priekšlikumā ir paredzēti iepriekš minēto Savienības tiesību aktu mērķorientēti grozījumi, lai sniegtu iespēju veikt lielāku ieguldījumu plāna REPowerEU mērķu īstenošanā, jo īpaši sniedzot stimulu dalībvalstīm iesniegt atbilstošus papildinājumus to spēkā esošajiem ANP.

Tāpēc priekšlikumā ir paredzēti: ·grozījumi ANM regulā: ·pienākums dalībvalstīm, kuras veic izmaiņas ANP, iesniegt arī īpašu REPowerEU nodaļu, kurā izklāstīti pasākumi un darbības, kas ir vērstas un plāna REPowerEU mērķu īstenošanu; ·REPowerEU nodaļā iekļautajiem jaunajiem pasākumiem piemērojams atbrīvojums no digitālā mērķrādītāja prasības, kas paredzēta 19. panta 3. punkta f) apakšpunktā (paturot spēkā 19. panta 3. punkta e) apakšpunktā paredzēto klimata mērķrādītāja prasību); ·mērķorientēts atbrīvojums no pienākuma piemērot 5. panta 2. punktā noteikto principu “nenodari būtisku kaitējumu” reformām un ieguldījumiem, kas nodrošina enerģētikas infrastruktūras uzlabojumus nolūkā nodrošināt neatliekamas ar piegādes drošību saistītas vajadzības attiecībā uz naftu un gāzi, jo īpaši ar mērķi nodrošināt piegādes diversifikāciju Savienības interesēs kopumā; ·jauns novērtējuma kritērijs, kurā ņemti vērā īpašie plāna REPowerEU mērķi; ·ziņošanas pienākumi attiecībā uz REPowerEU nodaļu. ·Grozījumu veikšana Lēmumā (ES) 2015/1814, līdz 2030. gadam pagarinot spēkā esošās kvotu uzņemšanas likmes termiņu tirgus stabilitātes rezervē un sniedzot iespēju darīt pieejamas un izsolīt daļu no šajā rezervē turētajām kvotām, kā arī piešķirt gūtos ieņēmumus ANM. ·Grozījumu veikšana Direktīvā 2003/87/EK, nosakot kārtību to kvotu izsolīšanai, kas darītas pieejamas no tirgus stabilitātes rezerves, un iegūto ieņēmumu 20 miljardu EUR apmērā pārvešanu uz Atveseļošanas un noturības mehānismu. ·Grozījumu veikšana Regulā (ES) 2021/1060, paredzot iespēju dalībvalstīm papildus spēkā esošajai 5 % pārveduma iespējai pārvest līdz 7,5 % no to valsts piešķīrumiem uz ANM nolūkā atbalstīt REPowerEU nodaļā iekļautās reformas un ieguldījumus; ·grozījumu veikšana Regulā (ES) 2021/2115, paredzot iespēju dalībvalstīm īstenot daļu ELFLA ar ANM starpniecību nolūkā atbalstīt REPowerEU nodaļā iekļautās reformas un ieguldījumus. 2022/0164 (COD) Priekšlikums EIROPAS PARLAMENTA UN PADOMES REGULA, ar kuru attiecībā uz REPowerEU veltītajām atveseļošanas un noturības plānu nodaļām groza Regulu (ES) 2021/241, kā arī groza Regulu (ES) 2021/1060, Regulu (ES) 2021/2115, Direktīvu 2003/87/EK un Lēmumu (ES) 2015/1814 EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 175. panta trešo daļu, 177. panta pirmo daļu, 192. panta 1. punktu, 194. panta 2. punktu un 322. panta 1. punktu, ņemot vērā Eiropas Komisijas priekšlikumu, pēc leģislatīvā akta projekta nosūtīšanas valstu parlamentiem, ņemot vērā Eiropas Ekonomikas un sociālo lietu komitejas atzinumu,

ņemot vērā Reģionu komitejas atzinumu, ņemot vērā Revīzijas palātas atzinumu, saskaņā ar parasto likumdošanas procedūru, tā kā: (1)Kopš pieņemta Eiropas Parlamenta un Padomes Regula (ES) 2021/241, ar ko izveido Atveseļošanas un noturības mehānismu, līdz šim nepieredzēti ģeopolitiski notikumi un to tiešās un netiešās sociālekonomiskās sekas ir būtiski ietekmējušas Savienības sabiedrību un ekonomiku. Konkrētāk, skaidrāks nekā jebkad agrāk kļuvis tas, ka enerģētiskā drošība, būdama svarīgs Eiropas ekonomikas noturību veicinošs faktors, ir neaizstājama sekmīgai, ilgtspējīgai un iekļaujošai Savienības atveseļošanai no Covid-19 krīzes. (2)Ņemot vērā Atveseļošanas un noturības mehānisma tiešo saikni ar ilgtspējīgu atveseļošanu, Savienības noturības veidošanu un Savienības energoapgādes drošību, kā arī tā lomu taisnīgas un iekļaujošas pārkārtošanās nodrošināšanā, šis instruments ir labi piemērots tam, lai palīdzētu Savienībai reaģēt uz briestošajām problēmām. (3)Valstu un valdību vadītāju pieņemtā Versaļas 2022. gada 10. un 11. marta deklarācija Komisiju aicināja līdz maija beigām ierosināt REPowerEU plānu, kura uzdevums būtu pakāpeniski izbeigt atkarību no Krievijas fosilā kurināmā importa, un vēlāk tas tika atkārtoti uzsvērts Eiropadomes 2022. gada 24. un 25. marta secinājumos. Šis darbs būtu jāpaveic krietni pirms 2030. gada un tādā veidā, kas atbilst ES zaļajam kursam un 2030. un 2050. gadam izvirzītajiem klimata mērķiem, kuri noteikti Eiropas Klimata aktā. Tāpēc Regula (ES) 2021/241 būtu jāgroza, lai uzlabotu tās spēju atbalstīt reformas un investīcijas, kas vērstas uz energoapgādes un jo īpaši fosilā kurināmā piegāžu dažādošanu, tādējādi līdztekus ekonomikas atvērtībai stiprinot Savienības stratēģisko autonomiju. Būtu jāatbalsta arī reformas un investīcijas, kas palielina dalībvalstu ekonomikas energoefektivitāti. (4)Lai maksimāli palielinātu to rīcībpolitiku un darbību papildināmību, konsekvenci un saskaņotību, kuras Savienība un dalībvalstis īsteno Savienības energoapgādes neatkarības un drošības veicināšanas nolūkā, šīs ar enerģētiku saistītās reformas un investīcijas būtu jānosaka īpaši REPowerEU veltītā atveseļošanas un noturības plānu nodaļā. (5)Lai maksimāli paplašinātu Savienības atbildreakcijas jomu, būtu jāprasa, lai visas dalībvalstis, kas atveseļošanas un noturības plānu iesniedz pēc šīs regulas stāšanās spēkā, savā plānā iekļauj šādu REPowerEU nodaļu. Lai ņemtu vērā atjaunināto maksimālo finanšu iemaksu, minētā prasība jo īpaši būtu jāpiemēro pārskatītajiem plāniem, ko dalībvalstis iesniedz pēc 2022. gada 30. jūnija. (6)Nodaļā par REPowerEU būtu jāiekļauj jaunas reformas un investīcijas, kas veicina REPowerEU mērķu sasniegšanu. Turklāt minētajā nodaļā būtu jāpievieno izklāsts par citiem pasākumiem, kurus finansē no citiem avotiem, kas nav Atveseļošanas un noturības mehānisms, un kuri veicina 3. apsvērumā izklāstīto ar enerģētiku saistīto mērķu sasniegšanu. Izklāstā būtu jāaptver pasākumi, kuru īstenošanai jānotiek pēc 2022. gada 1. februāra un pirms 2026. gada 31. decembra, proti, laikposmā, kurā ir jāsasniedz šajā regulā noteiktie mērķi. Runājot par dabasgāzes infrastruktūru, REPowerEU nodaļās aprakstītās investīcijas un reformas, kuru mērķis ir dažādot energoapgādi un pakāpeniski atteikties no Krievijas gāzes, būtu jābalsta uz vajadzībām, kas patlaban apzinātas novērtējumā, kuru veicis un apstiprinājis Eiropas Gāzes pārvades sistēmu operatoru tīkls (ENTSOG), kas solidaritātes garā izveidots attiecībā uz apgādes drošību, un būtu jāņem vērā pastiprinātie sagatavotības pasākumi, kas veikti, lai pielāgotos jauniem ģeopolitiskiem apdraudējumiem. Visbeidzot, REPowerEU nodaļās būtu jāizskaidro un kvantitatīvi jāapraksta ietekme, ko rada no Atveseļošanas un noturības mehānisma finansētās reformas un investīcijas kombinācijā ar citiem pasākumiem, kurus finansē no citiem avotiem, kas nav Atveseļošanas un noturības mehānisms. (7)Būtu jāpievieno pienācīgs kritērijs, uz kura pamata Komisija varētu REPowerEU nodaļā iekļautās reformas un investīcijas novērtēt, lai nodrošinātu, ka tās ir piemērotas ar REPowerEU saistīto konkrēto mērķu sasniegšanai. Lai attiecīgā atveseļošanas un noturības plāna novērtējums, kuru Komisija veiks, vadoties pēc šā jaunā kritērija, būtu labvēlīgs, plānam jāsaņem augstākais novērtējums. (8)Lai samazinātu atkarību no fosilajiem kurināmajiem, ar investēšanu infrastruktūrā un tehnoloģijās vien nepietiek. Ir jāatvēl resursi cilvēku pārkvalificēšanai un kvalifikācijas celšanai, lai vairotu darbaspēka zaļās prasmes. Šāda pieeja ir saskaņā ar Eiropas Sociālā fonda Plus mērķi – palīdzēt dalībvalstīm iegūt prasmīgu un sīkstu darbaspēku, kas ir gatavs nākotnes darba pasaulei. Tādēļ resursiem, kas pārvietoti no Eiropas Sociālā fonda Plus, būtu jāpalīdz atbalstīt darbaspēka pārkvalificēšanas un kvalifikācijas celšanas pasākumus. Komisija novērtēs, vai REPowerEU nodaļās iekļautie pasākumi būtiski palīdz atbalstīt darbaspēka pārkvalificēšanu un virzību uz zaļajām prasmēm. (9)Ja vien šajā regulā nav paredzēts citādi, šā režīma piemērošanai nebūtu jāskar pārējās juridiskās prasības, kas noteiktas saskaņā ar Regulu (ES) 2021/241. (10)Atveseļošanas un noturības plānam un arī tā REPowerEU nodaļai būtu jāpalīdz rezultatīvi risināt visas problēmas vai ievērojamu daļu problēmu, kas konstatētas attiecīgajos konkrētai valstij adresētajos ieteikumos, arī tajos, kuri 2022. gadā pieņemti Eiropas pusgada cikla ietvaros un cita starpā attiecas uz dalībvalstu piedzīvotajām enerģētikas problēmām. (11)Patiesa pārkārtošanās uz zaļo enerģiju un energoatkarības samazināšana ir saistīta ar ievērojamām digitālajām investīcijām. Saskaņā ar Regulu (ES) 2021/241 dalībvalstīm būtu jāsniedz paskaidrojums par to, kādā veidā sagaidāms, ka atveseļošanas un noturības plānā paredzētie pasākumi, arī tie, kas iekļauti REPowerEU nodaļā, veicinās digitālo pārkārtošanos vai ar to saistīto jautājumu risināšanu un vai tie ietilpst summā, kas ar digitālās izsekojamības metodi palīdzēs sasniegt digitalizācijas mērķrādītājus. Tomēr, ņemot vērā Savienības piedzīvoto enerģētikas problēmu ārkārtējo steidzamību un mērogu, REPowerEU nodaļā aprakstītās reformas un investīcijas nebūtu jāņem vērā, kad tiek aprēķināts plāna kopējais piešķīrums, ko izmantos, lai piemērotu Regulā (ES) 2021/241 noteikto prasību par digitalizācijas mērķrādītāju. (12)Saskaņā ar Regulas (ES) 2021/241 18. panta 4. punkta q) apakšpunktu dalībvalstīm turklāt būtu jāsniedz kopsavilkums par to, kā REPowerEU nodaļā iekļautās reformas un investīcijas tikušas apspriestas ar vietējām un reģionālajām pašvaldībām un citām attiecīgajām ieinteresētajām personām, kuras attiecīgā gadījumā var pārstāvēt lauksaimniecības nozari. Šādā kopsavilkumā būtu jāizskaidro minētās apspriešanās iznākums un jāizklāsta, kā saņemtais ieguldījums ticis atspoguļots REPowerEU nodaļā. (13)Lai nodrošinātu to, ka pēcpandēmiskās atveseļošanas gaitā veiktās investīcijas un reformas tiek īstenotas ilgtspējīgā veidā, ir svarīgi piemērot principu “nenodari būtisku kaitējumu”. Šā principa piemērošana attiecībā uz mehānisma atbalstītajām reformām un investīcijām būtu jāturpina, taču jāparedz viens konkrēts atbrīvojums, kura mērķis ir kliedēt ES spiedīgākās bažas par energoapgādes drošību. Ņemot vērā mērķi dažādot energoapgādi un pakāpeniski atteikties no Krievijas piegādātājiem, principa “nenodari būtisku kaitējumu” piemērošana nebūtu jāprasa un attiecīgi nebūtu jānovērtē attiecībā uz minētajās REPowerEU nodaļās aprakstītajām reformām un investīcijām, kuru mērķis ir uzlabot enerģētikas infrastruktūru un objektus un tādējādi apmierināt tūlītējās naftas un gāzes piegādes drošības vajadzības. (14)Precizējot aizdevumu piešķiršanas procedūru, būtu papildus jāstimulē tas, lai dalībvalstis pieprasītu aizdevumus. Aizdevumus saskaņā ar Regulu (ES) 2021/241 dalībvalstis var pieprasīt līdz 2023. gada 31. augustam. Lai varētu pienācīgi veikt atlikušo līdzekļu pārdali, par nodomu iesniegt aizdevuma pieprasījumu būtu Komisijai jāpaziņo 30 dienas pēc šīs regulas stāšanās spēkā. (15)Lai stimulētu REPowerEU nodaļā iekļaujamo reformu un investīciju vēriena palielināšanu, turklāt būtu jānodrošina jauni īpaši finansējuma avoti. (16)Tas, lai pašreizējais kvotu uzņemšanas procentuālais rādītājs tiktu attiecināts arī uz tirgus stabilitātes rezervi, ir vajadzīgs, lai ilgtermiņā Savienības siltumnīcefekta gāzu emisijas kvotu tirdzniecībā nepieļautu ievērojamu kvotu pārpalikuma pieaugumu, tomēr pašreizējās ekonomiskās un ģeopolitiskās situācijas dēļ Savienībai ir jāmobilizē pieejamie resursi un līdz 2030. gadam strauji jādažādo Savienības energoapgāde un jāsamazina atkarība no fosilajiem kurināmajiem. Šādos apstākļos Eiropas Parlamenta un Padomes Lēmums (ES) 2015/1814 un Eiropas Parlamenta un Padomes Direktīva 2003/87/EK būtu jāgroza, lai attiecībā uz tirgus stabilitātes rezervi līdz 2030. gadam pagarinātu 24 % lielā kvotu uzņemšanas rādītāja divkāršošanu, vienlaikus izņēmuma kārtā ļaujot no tirgus stabilitātes rezerves atbrīvot un monetizēt daļu kvotu, bet ieņēmumus novirzīt Atveseļošanas un noturības mehānisma satvarā paredzētajām reformām un investīcijām, kas veicina REPowerEU mērķu sasniegšanu.

(17)Eiropas Parlamenta un Padomes Regula (ES) 2021/1060 būtu jāgroza, lai papildus esošajai līdz 5 % resursu pārvietošanas iespējai varētu REPowerEU mērķu sasniegšanas nolūkā uz mehānismu pārvietot vēl līdz 7,5 % resursu, kas paredzēti minētās regulas reglamentētajās dalītās pārvaldības programmās. To pamato nepieciešamība aptvert REPowerEU mērķus un nodrošināt dalībvalstīm papildu elastību šo steidzamo vajadzību apmierināšanā. Turklāt mehānisms ļauj līdzekļus izmaksāt ātri, un tas to padara par īpaši piemērotu instrumentu steidzamu ar enerģētiku saistītu pasākumu finansēšanai. Šādi pārvietojumi būtu jāpamato ar lielāku finansiālo vajadzību, kas izriet no REPowerEU nodaļā iekļautajām papildu reformām un investīcijām. (18)Eiropas Parlamenta un Padomes Regula (ES) 2021/2115 būtu jāgroza, lai dotu iespēju līdz 12,5 % līdzekļu, kas pieejami no Eiropas Lauksaimniecības fonda lauku attīstībai, izmantot ar Atveseļošanas un noturības mehānisma starpniecību. To pamato abu minēto instrumentu papildināmība un savstarpējās sinerģijas attiecībā uz mērķi samazināt sintētisko mēslošanas līdzekļu izmantošanu vai palielināt ilgtspējīga biometāna vai atjaunojamo energoresursu enerģijas ražošanu atbilstīgi kopējās lauksaimniecības politikas mērķiem, kas izklāstīti LESD 39. pantā. Atveseļošanas un noturības mehānisma piesaistei būtu jāpaātrina līdzekļu izmaksa lauksaimniecības nozarē strādājošajiem labuma guvējiem, un tas, ņemot vērā ar enerģētiku saistīto mērķu aktualitāti, ir vitāli svarīgi. (19)REPowerEU līdzekļu izmaksas veic līdz 2026. gada beigām saskaņā ar Atveseļošanas un noturības mehānisma noteikumiem. Ja resursi pārvietoti no dalītās pārvaldības fondiem, ar tiem saistītie maksājumi ir atkarīgi no ES gada budžetā apstiprināto līdzekļu pieejamības. (20)Plānā iesniegts pieprasījums piešķirt ar REPowerEU pasākumiem saistītu īpašu finansējumu, arī piešķīrumu no tirgus stabilitātes rezerves, pārvietojumus no fondiem, ko reglamentē Regula (ES) 2021/1060, un piešķīrumu no Eiropas Lauksaimniecības fonda lauku attīstībai, būtu pamatojams ar lielāku finansiālo vajadzību, kas izriet no REPowerEU nodaļā iekļautajām papildu reformām un investīcijām. (21)Komisijai būtu jāuzrauga REPowerEU nodaļā izklāstīto reformu un investīciju īstenošana un to devums Regulas (ES) 2021/241 izvirzīto REPowerEU mērķu sasniegšanā. (22)Nesenie ģeopolitiskie notikumi ir ietekmējuši enerģijas un celtniecības materiālu cenas, kā arī radījuši deficītu globālajās piegādes ķēdēs. Šīs norises var tiešā veidā ietekmēt spēju īstenot dažas atveseļošanas un noturības plānos iekļautās investīcijas. Ja dalībvalstis spēj pierādīt, ka minētās norises konkrēta starpposma rādītāja vai mērķrādītāja sasniegšanu padara pilnībā vai daļēji neiespējamu, šādas situācijas var uzskatīt par 21. pantā paredzētiem objektīviem apstākļiem. Turpretim reformu pārskatīšanas kontekstā šādas norises par objektīviem apstākļiem uzskatīt nevar, jo reformas parasti nav atkarīgas no izmaksām. Turklāt neviens grozījumu pieprasījums nedrīkstētu apdraudēt atveseļošanas un noturības plānu vispārējo īstenošanu, IR PIEŅĒMUŠI ŠO REGULU. 1. pants Regulu (ES) 2021/241 groza šādi: (1)regulas 4. panta 1. punktu aizstāj ar šādu: “1. Atbilstīgi šīs Regulas 3. pantā minētajiem sešiem pīlāriem, saskaņotībai un sinerģijai, ko tie rada, un Covid-19 krīzes kontekstā mehānisma vispārīgais mērķis ir veicināt Savienības ekonomisko, sociālo un teritoriālo kohēziju, uzlabojot dalībvalstu noturību, sagatavotību krīzēm, pielāgošanās spēju un dalībvalstu izaugsmes potenciālu, mīkstinot minētās krīzes sociālo un ekonomisko ietekmi, jo īpaši uz sievietēm, sniedzot ieguldījumu Eiropas sociālo tiesību pīlāra īstenošanā, atbalstot zaļo pārkārtošanos, palīdzot sasniegt Savienības 2030. gadam izvirzītos klimata mērķus, kas noteikti Regulas (ES) 2018/1999 2. panta 11. punktā, un īstenojot mērķi, kas paredz sasniegt ES klimatneitralitāti līdz 2050. gadam un digitālo pārkārtošanos, un palielinot Savienības energosistēmas noturību, šajā nolūkā Savienības līmenī samazinot atkarību no fosilajiem kurināmajiem un dažādojot energoapgādi (REPowerEU mērķi), tādējādi sekmējot kāpjošu ekonomikas un sociālo konverģenci, atjaunojot un veicinot Savienības ekonomiku ilgtspējīgu izaugsmi un integrāciju, sekmējot kvalitatīvu darbvietu radīšanu, un veicinot Savienības stratēģisko autonomiju papildus atvērtai ekonomikai un radot Eiropas pievienoto vērtību.”; (2)regulas 14. pantu groza šādi: (a)panta 3. punktā pēc b) apakšpunkta iekļauj šādu apakšpunktu: “ba) attiecīgā gadījumā – reformas un investīcijas saskaņā ar 21.c panta 1. punktu;”; (b)panta 4. punktu aizstāj ar šādu: “4. Aizdevuma atbalsts attiecīgās dalībvalsts atveseļošanas un noturības plānam nav lielāks par starpību starp atveseļošanas un noturības plāna kopējām izmaksām (kas attiecīgā gadījumā ir pārskatītas) un 11. pantā minēto maksimālo finanšu iemaksu, kura (attiecīgā gadījumā) ietver 21.a pantā minētos ieņēmumus, kā arī (attiecīgā gadījumā) ietver 21.b pantā minētos dalītās pārvaldības programmu resursus, ko izmanto REPowerEU mērķu sasniegšanai.”; (c) panta 6. punktu aizstāj ar šādu: “6. Atkāpjoties no 5. punkta un ar nosacījumu, ka ir pieejami resursi, izņēmuma kārtā aizdevuma atbalsta summu, vienlaikus piemērojot vienlīdzīgas attieksmes, solidaritātes, proporcionalitātes un pārredzamības principus, var palielināt, ņemot vērā pieprasītājas dalībvalsts vajadzības, kā arī aizdevuma atbalsta pieprasījumus, ko jau ir iesniegušas vai plāno iesniegt citas dalībvalstis. Lai minēto principu piemērošanu atvieglotu, dalībvalstis 30 dienu laikā pēc [šīs grozošās regulas stāšanās spēkā] Komisijai paziņo, vai tās ir nodomājušas pieprasīt aizdevuma atbalstu.”; (3)regulas 18. panta 4. punkta q) apakšpunktu aizstāj ar šādu: “q) kopsavilkums par apspriešanās procesu, kas saskaņā ar valsts tiesisko regulējumu veikts ar vietējām un reģionālajām pašvaldībām, sociālajiem partneriem, pilsoniskās sabiedrības organizācijām, jaunatnes organizācijām un citām attiecīgajām ieinteresētajām personām, un par to, kā ieinteresēto personu ieguldījums tiek atspoguļots atveseļošanas un noturības plānā – lai sagatavotu un, ja tie ir pieejami, īstenotu atveseļošanas un noturības plānus; apspriešanās procesa kopsavilkumā jo īpaši izskaidro tās apspriešanās iznākumu, kurā ar vietējām un reģionālajām pašvaldībām un citām attiecīgajām ieinteresētajām personām runāts par REPowerEU nodaļā iekļautajām reformām un investīcijām, un izklāsta, kā no šīm personām saņemtais ieguldījums minētajā nodaļā ticis atspoguļots;”;

(4)regulas 19. panta 3. punktā iekļauj šādu apakšpunktu: “da) to, vai 21.c panta 1. punktā minētās reformas un investīcijas patiesi palīdz līdz 2030. gadam panākt Savienības energoapgādes dažādošanu vai mazināt atkarību no fosilajiem kurināmajiem;”; (5)regulas 23. panta 1. punktu aizstāj ar šādu: “Tiklīdz Padome ir pieņēmusi 20. panta 1. punktā minēto īstenošanas lēmumu, Komisija ar attiecīgo dalībvalsti noslēdz nolīgumu, kas rada atsevišķas juridiskas saistības Finanšu regulas nozīmē. Katras dalībvalsts juridiskās saistības nepārsniedz kopsummu, ko veido 11. panta 1. punkta a) apakšpunktā minētā finanšu iemaksa 2021. un 2022. gadam un 11. panta 2. punktā minētā atjauninātā finanšu iemaksa 2023. gadam, un summa, kas aprēķināta saskaņā ar 21.a panta 2. punktu.”; (6)pēc III nodaļas iekļauj šādu nodaļu: “III.a NODAĻA REPowerEU 21.a pants Jauni ieņēmumi (1)Lai palielinātu Savienības energosistēmas noturību un tālab Savienības līmenī samazinātu atkarību no fosilajiem kurināmajiem un dažādotu energoapgādi, saskaņā ar Direktīvas 2003/87/EK 10.e panta 4. punktu īstenošanai saskaņā ar šo regulu ir pieejami 20 000 000 000 EUR pašreizējās cenās. Šo summu dara pieejamu kā ārējos piešķirtos ieņēmumus Finanšu regulas 21. panta 5. punkta nozīmē. (2)Katrai dalībvalstij pieejamo 1. punktā minēto resursu daļu aprēķina, pamatojoties uz maksimālās finanšu iemaksas rādītājiem: 70 % minētās summas apstrādā pēc II pielikumā izklāstītās metodes, bet 30 % – pēc III pielikuma metodes. (3)Šā panta 1. punktā minēto summu piešķir tikai 21.c panta 1. punktā nosauktajiem pasākumiem. (4)Saistību apropriācijas, kas sedz 1. punktā minēto summu, no [šīs grozošās regulas spēkā stāšanās dienas] automātiski dara pieejamas tik ilgi, līdz ir sasniegtas attiecīgās iepriekš minētās summas. (5)Ikviena dalībvalsts, savā plānā iekļaujot 21.c panta 1. punktā aprakstītās reformas un investīcijas un norādot aplēstās izmaksas, var pieprasīt, lai Komisija tai piešķir summu, kas nepārsniedz tai pieejamo resursu daļu. (6)Tiklīdz dalībvalsts ir apmierinoši sasniegusi starpposma rādītājus un mērķrādītājus, kas noteikti saistībā ar 21.c panta 1. punktā minēto pasākumu īstenošanu, ar Padomes īstenošanas lēmumu, kuru pēc Komisijas priekšlikuma pieņem saskaņā ar 20. panta 1. punktu, nosaka Direktīvas 2003/87/EK 10.e panta 1. punktā minēto ieņēmumu summu, kas dalībvalstij piešķirta pēc 2. punkta piemērošanas un pa daļām izmaksājama, ņemot vērā pieejamo finansējumu un saskaņā ar šīs regulas 24. pantu. 21.b pants Dalītās pārvaldības programmu resursi, ko izmanto REPowerEU mērķu sasniegšanai (1)Ar Regulas (ES) 2021/1060 26.a panta un Regulas (ES) 2021/2115 81.a panta nosacījumiem un pēc dalībvalsts pieprasījuma ir iespējams uz mehānismu pārvietot vai tam piešķirt resursus, kas dalībvalstīm piešķirti dalītajā pārvaldībā. Minētos resursus izmanto vienīgi attiecīgās dalībvalsts vajadzībām. (a)Šīs regulas 21.c panta 1. punktā minēto pasākumu atbalstam domātus resursus pārvietot saskaņā ar Regulas (ES) 2021/1060 26.a pantu var tad, ja dalībvalsts saskaņā ar 26. panta 1. punkta pirmo un otro daļu jau ir pieprasījusi līdz 5 % līdzekļu pārvietošanu no konkrēta fonda. (b)Ar resursiem, kas piešķirti saskaņā ar Regulas (ES) 2021/2115 81.a pantu, atbalsta šīs regulas 21.c panta 1. punkta b) apakšpunkta aptvertus investīciju pasākumus, kurus lauku saimniecībās lauksaimnieku vai lauksaimnieku grupu labā veic, lai palīdzētu samazināt sintētisko mēslošanas līdzekļu izmantošanu, palielinātu atjaunojamo energoresursu enerģijas un ilgtspējīga biometāna ražošanu un uzlabotu energoefektivitāti.

(2)Maksājumus veic saskaņā ar šīs regulas 24. pantu un atkarībā no pieejamā finansējuma. (3)Saskaņā ar Finanšu regulas 62. panta 1. punkta pirmās daļas a) apakšpunktu Komisija minētos resursus īsteno tieši. 21.c pants REPowerEU veltītā atveseļošanas un noturības plānu nodaļa (1)Atveseļošanas un noturības plānā, kas Komisijai iesniegts pēc [šīs grozošās regulas stāšanās spēkā], iekļauj nodaļu par REPowerEU. REPowerEU veltītajā nodaļā izklāsta tās reformas un investīcijas un atbilstošos starpposma rādītājus un mērķrādītājus, kas nav 2. punkta a) apakšpunktā minēti pasākumi un kuru mērķis ir REPowerEU mērķu sasniegšanu veicināt: (a)uzlabojot enerģētikas infrastruktūru un objektus, lai apmierinātu tūlītējas ar naftas un gāzes piegādes drošību saistītas vajadzības un jo īpaši lai nodrošinātu energoapgādes dažādošanu visas Savienības interesēs; (b)palielinot ēku energoefektivitāti, dekarbonizējot rūpniecību, palielinot ilgtspējīga biometāna un atjaunīgā vai nefosilā ūdeņraža ražošanu un izmantošanu un palielinot atjaunojamo energoresursu enerģijas īpatsvaru; (c)pievēršoties iekšējo un pārrobežu enerģijas pārvades problēmu risināšanai un atbalstot bezemisiju transportu un tā infrastruktūru, arī dzelzceļu; (d)iepriekš a), b) un c) apakšpunktā minēto mērķu sasniegšanu sekmējot ar paātrinātu darbaspēka pārkvalificēšanu virzībā uz zaļajām prasmēm, kā arī ar to svarīgāko materiālu un tehnoloģiju vērtības ķēžu atbalstīšanu, kas ir saistīti ar zaļo pārkārtošanos. (2)REPowerEU nodaļā turklāt: (a)(attiecīgā gadījumā) apraksta reformas un investīcijas, kas paredzētas jau pieņemtajos Padomes īstenošanas lēmumos un, kā sagaidāms, spēs veicināt REPowerEU mērķu sasniegšanu; (b)izklāsta, kādi citi pasākumi, kas veicina REPowerEU mērķu sasniegšanu, laikposmā no 2022. gada 1. februāra līdz 2026. gada 31.decembrim tiks īstenoti bez mehānisma sniegtā finansiālā atbalsta (norāda arī pasākumu grafiku); (c)paskaidro, kādā veidā 1. punktā un šā punkta a) un b) apakšpunktā minēto pasākumu salikums ir savstarpēji saskaņots, efektīvs un, kā sagaidāms, spēs veicināt REPowerEU mērķu sasniegšanu (iekļauj kvantitatīvu enerģijas ietaupījuma aplēsi). (3)Kad plāna kopējo piešķīrumu aprēķina saskaņā ar 18. panta 4. punkta f) apakšpunktu un 19. panta 3. punkta f) apakšpunktu, 1. punktā minēto REPowerEU nodaļas reformu un investīciju izmaksu aplēses neņem vērā. (4)Atkāpjoties no 5. panta 2. punkta, 17. panta 4. punkta, 18. panta 4. punkta d) apakšpunkta un 19. panta 3. punkta d) apakšpunkta, principu “nenodari būtisku kaitējumu”, traktētu Regulas (ES) 2020/852 17. panta nozīmē, neattiecina uz reformām un investīcijām, kuras, kā sagaidāms, spēs veicināt šā panta 1. punkta a) apakšpunktā nosaukto REPowerEU mērķu sasniegšanu. (5)Ja vien nav noteikts citādi, REPowerEU nodaļas reformām un investīcijām šīs regulas noteikumus piemēro mutatis mutandis. 21.d pants REPowerEU nodaļas īstenošanas uzraudzība (1)Komisija uzrauga REPowerEU nodaļā izklāstīto pasākumu īstenošanu un to devumu REPowerEU mērķu sasniegšanā. (2)Par REPowerEU nodaļas īstenošanas sekmēm Komisija saskaņā ar 31. pantu informē savā gada ziņojumā Eiropas Parlamentam un Padomei.”;

(7)regulas V pielikumu groza saskaņā ar šīs regulas I pielikumu. 2. pants Regulu (ES) 2021/1060 groza šādi: (1)regulas 11. panta 1. punktu aizstāj ar šādu: “e) vajadzības gadījumā finanšu resursu sadalījums pa reģiona kategorijām, kas noteiktas saskaņā ar 108. panta 2. punktu, un piešķīrumu summas, ko ierosināts pārvietot, ievērojot 26., 26.a un 111. pantu, kopā ar šādu pārvietojumu pamatojumu;”; (2)regulas 22. panta 3. punkta g) apakšpunkta i) punktu aizstāj ar šādu: “i) tabula, kurā norādīts kopējais finanšu piešķīrums katram fondam un attiecīgā gadījumā arī katrai reģiona kategorijai attiecībā uz visu plānošanas periodu un pa gadiem, tāpat arī summas, kas tiek pārvietotas, ievērojot 26., 26.a vai 27. pantu;”; (3)regulas 26. panta 1. punkta pirmās daļas beigās pievieno šādu tekstu: “Ja partnerības nolīgums ir apstiprināts, bet viena vai vairākas programmas vēl nav pieņemtas, pārvietošanu uz Regulas (ES) 2021/241 izveidoto Atveseļošanas un noturības mehānismu var pieprasīt, 69. panta 9. punktā noteiktajā veidā paziņojot par 11. panta 1. punkta c), e) un h) apakšpunktā minētās informācijas pārskatīšanu.”; (4)regulas 26. panta 1. punktā pievieno šādu jaunu daļu: 2. Atkāpjoties no 40. panta 2. punkta d) apakšpunkta un no iepriekšējās daļas un ja programmas grozījumi attiecas vienīgi uz to, kas nepieciešams pārvietošanai uz Atveseļošanas un noturības mehānismu, par programmas grozīšanu apspriežas ar uzraudzības komiteju. “3. Ja partnerības nolīgums ir apstiprināts un pārvietošanas pieprasījums ir iesniegtās programmas daļa, no šīs situācijas izrietošo nekonsekvenci programmas novērtēšanā, ko veic saskaņā ar 23. panta 1. punktu, neņem vērā.”; (5)iekļauj šādu pantu: “26.a pants Pārvietošana uz Atveseļošanas un noturības mehānismu (1)Dalībvalstis, kuru atveseļošanas un noturības plānā, kas Komisijai iesniegts saskaņā ar Regulu (ES) 2021/241, ir ietverta REPowerEU nodaļa, var pieprasīt līdz 7,5 % no sava sākotnējā nacionālā piešķīruma katram fondam pārvietot uz Atveseļošanas un noturības mehānismu, taču to drīkst darīt tikai ar nosacījumu, ka dalībvalsts saskaņā ar 26. panta 1. punkta pirmo un otro daļu jau ir pieprasījusi līdz 5 % līdzekļu pārvietošanu no konkrēta fonda. Pārvietošanas pieprasījumu izdara vai nu partnerības nolīguma satvarā, piemēram, 69. panta 9. punktā noteiktajā veidā paziņojot par 11. panta 1. punkta c), e) un h) apakšpunktā minētās informācijas pārskatīšanu, vai pieprasot programmas grozīšanu. Ja pārvietošanas pieprasījums ir saistīts ar programmas grozīšanu, drīkst pārvietot tikai turpmāko kalendāro gadu resursus. Šāda pārvietošana papildina resursu pārvietošanas iespēju, kas paredzēta šīs regulas 26. pantā. (2)Pārvietotos resursus īsteno saskaņā ar Regulas (ES) 2021/241 noteikumiem un izmanto attiecīgās dalībvalsts labā.

(3)Ja partnerības nolīgums ir apstiprināts un pārvietošanas pieprasījumu iesniedz pirms vienas vai vairāku programmu apstiprināšanas, no šīs situācijas izrietošo partnerības nolīguma un programmu nekonsekvenci programmas novērtēšanā, ko veic saskaņā ar 23. panta 1. punktu, neņem vērā. Šādos gadījumos attiecīgā dalībvalsts iesniedz pārskatītu 11. panta 1. punkta c), e) un h) apakšpunktā minēto informāciju, un šajā pantā to uzskata par pārvietošanas pieprasījumu. (4)Ja programma jāgroza, lai izdarītu šajā pantā paredzēto pārvietošanu, Komisija, atkāpdamās no 24. panta 2. un 4. punkta, ar pārvietošanu saistīto programmas grozījumu un no tā izrietošās izmaiņas pieņem vai noraida viena mēneša laikā no dienas, kad dalībvalsts ir programmu iesniegusi. Atkāpjoties no 40. panta 2. punkta d) apakšpunkta, par programmas grozījumu apspriežas ar uzraudzības komiteju. Programmas grozīšanas pieprasījumos norāda kopējo pārvietoto summu par katru gadu, attiecīgā gadījumā pa fondiem un reģionu kategorijām. (5)Uz Atveseļošanas un noturības mehānismu saskaņā ar šo pantu nevar pārvietot TPF resursus, to vidū jebkurus resursus, kas no ERAF un ESF+ pārvietoti saskaņā ar 27. pantu. (6)Ja Komisija nav uzņēmusies juridiskas saistības attiecībā uz resursiem, kas pārvietoti saskaņā ar 1. punktu, attiecīgos neizmantotos resursus var saskaņā ar 26. panta 7., 8. un 9. punktu pārvietot atpakaļ uz fondu, no kura tie sākotnēji tikuši pārvietoti un piešķirti vienai vai vairākām programmām.”; (6)regulas II un V pielikumu groza saskaņā ar šīs regulas II pielikumu. 3. pants Regulu (ES) 2021/2115 groza šādi: (1)iekļauj šādu pantu: “81.a pants ELFLA līdzekļu izmantošana ar Atveseļošanas un noturības mehānisma starpniecību (1)Dalībvalstis, kuru atveseļošanas un noturības plānā, kas Komisijai iesniegts saskaņā ar Eiropas Parlamenta un Padomes Regulu (ES) 2021/241, ir ietverta REPowerEU nodaļa, 118. pantā minētajā KLP stratēģiskā plāna priekšlikumā vai 119. pantā minētajā KLP stratēģiskā plāna grozīšanas pieprasījumā līdz 12,5 % no sava sākotnējā ELFLA piešķīruma var piešķirt Atveseļošanas un noturības mehānismam. (2)Dalībvalstis nosaka kopējo iemaksājamo summu par katru gadu. Ja tiek pieprasīta KLP stratēģiskā plāna grozīšana, minētās summas attiecas tikai uz turpmākajiem gadiem. (3)Ja KLP stratēģiskais plāns jāgroza, lai izdarītu šajā pantā paredzēto pārvietošanu, Komisija, atkāpdamās no 119. panta 6. punkta, ar piešķīrumu saistīto grozījumu un no tā izrietošās KLP stratēģiskā plāna izmaiņas pieņem vai noraida viena mēneša laikā no dienas, kad dalībvalsts ir pieprasījumu iesniegusi. Šāda grozījuma gadījumā 119. panta 7. punktā noteikto maksimālo grozīšanas pieprasījumu skaitu neņem vērā. (4)Attiecībā uz šajā pantā noteikto piešķīrumu dalībvalstis savus ierosinātos KLP stratēģiskos plānus, kamēr Komisija tos vēl nav apstiprinājusi, drīkst pārskatīt jebkurā laikā. (5)ELFLA līdzekļu piešķīrumu, kuru saskaņā ar 1. punktu izmanto ar Atveseļošanas un noturības mehānisma starpniecību, pilnībā iekļauj: (a)kad aprēķina 93. panta 1. punktā minēto minimālo finanšu piešķīrumu, un 93. panta 3. punktā to uzskata par 93. panta 2. punktā minētu intervenci. Veicot 93. panta 2. punktā minēto aprēķinu, ņem vērā 100 % no piešķirtajiem izdevumiem; (b)kad aprēķina 97. panta 2. punktā noteikto samazinājumu attiecībā uz ekoshēmām prasīto minimālo finanšu piešķīrumu, un 97. panta 3. punktā to uzskata par intervenci, ko veic saskaņā ar 70, 72., 73. vai 74. pantu. (6)Ja Komisija nav uzņēmusies juridiskas saistības attiecībā uz resursiem, kas piešķirti saskaņā ar 1. punktu, attiecīgos neizmantotos resursus var pārvietot atpakaļ uz ELFLA. (a)Šajā nolūkā dalībvalsts saskaņā ar 119. pantu vēlākais četrus mēnešus pirms saistību termiņa, kas noteikts Finanšu regulas 114. panta 2. punkta pirmajā daļā, iesniedz KLP stratēģiskā plāna grozīšanas pieprasījumu. Šāda grozījuma gadījumā 119. panta 7. punktā noteikto maksimālo grozīšanas pieprasījumu skaitu neņem vērā. (b)Līdzekļus, kas pārvietoti atpakaļ uz ELFLA, īsteno saskaņā ar šīs regulas noteikumiem un no dienas, kad saskaņā ar a) apakšpunktu iesniegts programmas grozīšanas pieprasījums.

(c)Attiecībā uz resursiem, kas atpakaļ uz ELFLA pārvietoti saskaņā ar šā panta 6. punktu, saistību atcelšanas termiņš, kas noteikts Regulas (ES) 2021/2116 34. panta 1. punktā, sākas tajā gadā, kurā notikusi attiecīgo budžeta saistību uzņemšanās.”; regulas 112. panta 2. punkta d) apakšpunktu aizstāj ar šādu: “d) attiecīgā gadījumā – dalībvalsts piešķīrumu pārvietojumi no ELFLA atbalstam InvestEU vai ANM ietvaros saskaņā ar šīs regulas attiecīgi 81. vai 81.a pantu, atbilstīgi Regulai (ES) 2021/783 vai Regulai (ES) 2021/817 saskaņā ar šīs regulas 99. pantu;”. 4. pants (1)Direktīvā 2003/87/EK iekļauj šādu pantu: “10.e pants Atveseļošanas un noturības mehānisms (1)Laikposmā līdz 2026. gada 31. decembrim izsola tik daudz kvotu, kas atbrīvotas saskaņā ar Lēmuma (ES) 2015/1814 1. panta 6. punktu, ka no šādām izsolēm gūtie ieņēmumi sasniedz 20 miljardus EUR. Šos ieņēmumus dara pieejamus Atveseļošanas un noturības mehānismam, kas izveidots ar Regulu (ES) 2021/241, un īsteno saskaņā ar minētās regulas noteikumiem. (2)Komisija nodrošina, ka Atveseļošanas un noturības mehānismam paredzētās kvotas tiek izsolītas saskaņā ar Direktīvas 2003/87/EK 10. panta 4. punktā noteiktajiem principiem un kārtību un saskaņā ar Komisijas Regulas (ES) Nr. 1031/2010 [1] 24. pantu. (3)Kvotas, kas izsolāmas saskaņā ar šo pantu, izliek izsoles platformā, kura iecelta saskaņā ar Komisijas Regulas (ES) Nr. 1031/2010 [2] 26. panta 1. punktu, un kvotu izsolītāja ir Eiropas Investīciju banka (EIB), kura izsoles ieņēmumus nodod Komisijai. (4)Eiropas Parlamenta un Padomes Regulas (ES, Euratom) 2018/1046 21. panta 5. punkta vajadzībām ieņēmumi no minēto kvotu izsolēm ir ārējie piešķirtie ieņēmumi.” 5. pants Grozījumi Lēmumā (ES) 2015/1814 Lēmuma (ES) 2015/1814 1. pantu groza šādi: panta 5. punkta pirmās daļas trešo teikumu aizstāj ar šādu: “Atkāpjoties no pirmā un otrā teikuma, līdz 2030. gada 31. decembrim minētajos teikumos minētos procentuālos lielumus un 100 miljonus kvotu divkāršo.”; panta 6. punktā pievieno šādu daļu: “Atkāpjoties no pirmās daļas, laikposmā līdz 2026. gada 31. decembrim no rezerves atbrīvo un saskaņā ar Direktīvas 2003/87/EK 10.e pantu izsola tik daudz kvotu, līdz no šādām izsolēm gūtie ieņēmumi ir sasnieguši 20 miljardus EUR.” 6. pants Šī regula uzliek saistības kopumā un ir tieši piemērojama visās dalībvalstīs.

Briselē, Eiropas Parlamenta vārdā – Padomes vārdā – priekšsēdētāja priekšsēdētājs TIESĪBU AKTA PRIEKŠLIKUMA FINANŠU PĀRSKATS 1.PRIEKŠLIKUMA/INICIATĪVAS KONTEKSTS 1.1.Priekšlikuma/iniciatīvas nosaukums Priekšlikums Eiropas Parlamenta un Padomes regulai attiecībā uz regulu par REPowerEU veltītajām atveseļošanas un noturības plānu nodaļām 1.2.Attiecīgā politikas joma Kohēzija Ekonomika un finanses 1.3.Priekšlikums/iniciatīva attiecas uz:  jaunu darbību  jaunu darbību, pamatojoties uz izmēģinājuma projektu / sagatavošanas darbību  esošas darbības pagarināšanu  vienas vai vairāku darbību apvienošanu vai pārorientēšanu uz citu/jaunu darbību 1.4.Mērķi 1.4.1.Vispārīgie mērķi Ierosinātās regulas vispārīgais mērķis ir veicināt Savienības atkarības no fosilajiem kurināmajiem pakāpenisku izbeigšanu krietni pirms 2030. gada, tādējādi palielinot energosistēmas noturību, dažādojot gāzes piegādes avotus ar sašķidrinātās dabasgāzes importa palielināšanu un ar importu pa cauruļvadiem no piegādātājiem, kas nav Krievijas piegādātāji, kā arī veicinot ilgtspējīga biometāna (t. i., biometāna, kas iegūts no organiskajiem atkritumiem un lauksaimniecības un mežsaimniecības atlikumiem) un atjaunīga vai nefosilā ūdeņraža izmantošanu (“REPowerEU mērķi”). Nolūks ir uzlabot kohēziju, nodrošinot ilgtspējīgu un drošu energoapgādi pašreizējās ģeopolitiskās situācijas apstākļos, ņemot vērā valstu un reģionu atšķirības. 1.4.2.Konkrētie mērķi

Konkrētais mērķis Nr. Konkrētais mērķis ir izmantot Atveseļošanas un noturības mehānismu kā stratēģisku satvaru, saskaņā ar kuru var finansēt galvenās reformas un investīcijas, kas veicina REPowerEU mērķu sasniegšanu. Pašreizējo režīmu papildinās īpaši finansējuma papildavoti un lielāka elastība attiecībā uz tādu līdzekļu pārvietošanu, kas dalībvalstīm piešķirti saskaņā ar citām programmām. Šo konkrēto mērķi tieksies sasniegt ciešā sadarbībā ar attiecīgajām dalībvalstīm. 1.4.3.Paredzamie rezultāti un ietekme Norādīt, kāda ir priekšlikuma/iniciatīvas iecerētā ietekme uz labuma guvējiem / mērķgrupām. Dalībvalstīm būs iespēja pastiprināt savus atveseļošanas un noturības plānus, gan lai atspoguļotu atjaunināto kopējo finansiālo ieguldījumu, gan arī lai pievienotu jaunas reformas un investīcijas, kurām būs vajadzīgs papildfinansējums. REPowerEU mērķu īstenošanas ziņā pašreizējās iespējas tiks labāk kalibrētas. Atveseļošanas un noturības plānu grozījumiem ir jānodrošina, ka līdzekļi, kas joprojām ir pieejami saskaņā ar ANM, tiek izmantoti visatbilstošākajā un efektīvākajā veidā, piemēram, lai virzītu pāreju uz atjaunojamo energoresursu enerģiju un diversificētu energoapgādi. 1.4.4.Snieguma rādītāji Norādīt, pēc kādiem rādītājiem seko līdzi progresam un sasniegumiem. Iznākuma rādītāji: Komisijas apstiprināto grozīto plānu skaits, tostarp nodaļa par REPowerEU. Rezultātu rādītāji: to pasākumu skaits, kas īstenoti REPowerEU nodaļu ietvaros; kopējais ieguldījums REPowerEU mērķu sasniegšanā un jo īpaši, lai pakāpeniski izbeigtu Savienības atkarību no Krievijas gāzes. Ietekmes rādītāji: attiecīgajās nodaļās noteiktie REPowerEU mērķi, kas sasniegti, citstarp, pateicoties saņemtajam finansiālajam atbalstam. 1.5.Priekšlikuma/iniciatīvas pamatojums 1.5.1.Īstermiņā vai ilgtermiņā izpildāmās vajadzības, tostarp sīki izstrādāts iniciatīvas izvēršanas grafiks Pēc iniciatīvas NextGenerationEU sākšanas 2020. gadā Eiropas ekonomikā ir radīti apstākļi zaļās un digitālās pārkārtošanās paātrinātai īstenošanai. Tomēr tagad šīs paralēlās pārkārtošanās norit satricinātā globālajā kontekstā un jaunu neskaidrību ietekmē. Šajā kontekstā Savienības energoapgādes drošības palielināšana ir kļuvusi vitāli svarīga, lai atgūšanās no Covid-19 krīzes būtu sekmīga un ilgtspējīga. 1.5.2.Savienības iesaistīšanās pievienotā vērtība (tās pamatā var būt dažādi faktori, piemēram, koordinēšanas radītie ieguvumi, juridiskā noteiktība, lielāka rezultativitāte vai komplementaritāte). Šā punkta izpratnē “Savienības iesaistīšanās pievienotā vērtība” ir vērtība, kas veidojas Savienības iesaistīšanās rezultātā un kas papildina vērtību, kura veidotos, ja dalībvalstis rīkotos atsevišķi. REPowerEU mērķus var sasniegt tikai tad, ja Savienība spēs nodrošināt viedus un ātrus ieguldījumus visā Eiropā. Mērķu sasniegšanai ir vajadzīga papildu jauda, pielāgota papildu infrastruktūra un koordinēti un ilgstoši centieni pārveidot energosistēmu un rūpniecisko praksi. Savienības iesaistīšanās sniegs pievienoto vērtību, jo tiks izveidots atbilstošs satvars, kas ļaus finansiāli atbalstīt dalībvalstis tādu reformu un investīciju izstrādē un īstenošanā, kas ir saistītas enerģētiku. Pievienotā vērtība tiks radīta, arī koordinējot šīs darbības, lai nodrošinātu saskaņotu ES mēroga reakciju, un ierosinot pasākumus, kas ir pielāgoti katras dalībvalsts īpašajiem apstākļiem. 1.5.3.Līdzīgas līdzšinējās pieredzes rezultātā gūtās atziņas Atveseļošanas un noturības mehānisms ir spēkā esošs un labi funkcionējošs satvars, ko tagad var izmantot, lai sniegtu papildu atbalstu pasākumiem, kuri vajadzīgi, lai paātrināti samazinātu Savienības atkarību no fosilajiem kurināmajiem. Tas piedāvā jau esošu uzraudzības un ziņošanas sistēmu, kurā dalībvalstis par REPowerEU mērķu sasniegšanas progresu varētu ziņot pilnīgā sinerģijā ar pašreizējo valsts plānu aktuālo īstenošanu un Eiropas pusgadu.

Lai sasniegtu tā mērķus, mehānisms ir vēl vairāk jāpastiprina ar nolūku palielināt finansējumu un nodrošināt papildu stimulus REPowerEU pasākumu plašākai izmantošanai atveseļošanas un noturības plānos. 1.5.4.Saderība ar daudzgadu finanšu shēmu un iespējamā sinerģija ar citiem atbilstošiem instrumentiem Iekļaujot valsts REPowerEU nodaļas, priekšlikums veicina koordinēšanu un sinerģijas starp pasākumiem, kas saņem ANM atbalstu, un pārējiem pasākumiem, kas tiek finansēti no citiem avotiem, tostarp valsts līdzekļiem. Tas ļauj ANM veicināt un maksimāli palielināt to rīcībpolitiku un darbību papildināmību, konsekvenci un saskaņotību, kas veiktas, lai veicinātu Savienības energoapgādes neatkarību un drošību. Priekšlikums ir cieši saskaņots ar politikas norādēm, kas sniegtas saskaņā ar Eiropas pusgadu. 1.5.5.Dažādo pieejamo finansēšanas iespēju, tostarp pārdales iespējas, novērtējums Izmaiņas ANM regulā tiek papildinātas ar leģislatīviem grozījumiem nolūkā piesaistīt finansējuma papildavotus, lai palīdzētu finansēt jaunos REPowerEU mērķus ANM ietvaros. Šajā nolūkā jaunu ar enerģētiku saistītu pasākumu finansēšanai tiks piešķirti ieņēmumi, kas gūti, izsolot noteiktu daļu emisijas kvotu tirdzniecības sistēmas (“ETS”) kvotu. Dalībvalstis arī gūs labumu no lielākas rīcības brīvības to resursu pārvietošanai, kas tām piešķirti gan saskaņā ar Kopīgo noteikumu regulu (Regula (ES) 2021/1060), gan regulu par KLP stratēģiskajiem plāniem ((ES) 2021/2115). 1.6.Priekšlikuma/iniciatīvas ilgums un finansiālā ietekme  Ierobežots ilgums – Priekšlikuma/iniciatīvas darbības laiks: [DD.MM.]GGGG.–[DD.MM.]GGGG. – Finansiālā ietekme uz saistību apropriācijām – no 2022. līdz 2023. gadam, uz maksājumu apropriācijām – no 2022. līdz 2026. gadam.  Beztermiņa –Īstenošana ar uzsākšanas periodu no GGGG. līdz GGGG. gadam, –pēc kura turpinās normāla darbība. 1.7.Paredzētie pārvaldības veidi  Komisijas īstenota tieša pārvaldība: – ko veic tās struktūrvienības, tostarp personāls Savienības delegācijās; – ko veic izpildaģentūras.  Dalīta pārvaldība kopā ar dalībvalstīm  Netieša pārvaldība, kurā budžeta izpildes uzdevumi uzticēti: – trešām valstīm vai to izraudzītām struktūrām;

– starptautiskām organizācijām un to aģentūrām (precizēt); – EIB un Eiropas Investīciju fondam; – Finanšu regulas 70. un 71. pantā minētajām struktūrām; – publisko tiesību subjektiem; – privāttiesību subjektiem, kas veic sabiedrisko pakalpojumu sniedzēju uzdevumus, tādā mērā, kādā tiem ir pienācīgas finanšu garantijas; – dalībvalstu privāttiesību subjektiem, kuriem ir uzticēta publiskā un privātā sektora partnerības īstenošana un kuriem ir sniegtas pienācīgas finanšu garantijas; – personām, kurām, ievērojot Līguma par Eiropas Savienību V sadaļu, uzticēts īstenot konkrētas KĀDP darbības un kuras ir noteiktas attiecīgajā pamataktā. –Ja norādīti vairāki pārvaldības veidi, sniedziet papildu informāciju iedaļā “Piezīmes”. Piezīmes n/d 2.PĀRVALDĪBAS PASĀKUMI 2.1.Pārraudzības un ziņošanas noteikumi Norādīt biežumu un nosacījumus. Priekšlikuma pamatā ir esošā kārtība ar mērķi pārraudzīt, novērtēt un ziņot par progresu saistībā ar ANP iekļautajām reformām un ieguldījumiem atbilstīgi ANM regulai. Uz REPowerEU nodaļā iekļautajām reformām un pasākumiem attieksies tāda pati uzraudzības kārtība kā citu ANM pasākumu gadījumā, kā arī īpaši noteikumi, kas paredzēti, lai sekotu līdzi REPowerEU mērķu sasniegšanā panāktajam progresam. Jaunajās REPowerEU nodaļās tiktu sniegta arī informācija par pasākumiem, kas jāfinansē nevis no ANM, bet ar valsts vai citiem Savienības līdzekļiem. Tas ļautu iegūt visaptverošu un kvantitatīvu pārskatu par plānoto politikas darbību REPowerEU mērķu sasniegšanai, lai nodrošinātu, ka visām reformām un investīcijām tiek piešķirts atbalsts no visatbilstošākā finansējuma avota, ņemot vērā to mērogu, īstenošanas kārtību un grafiku. Pasākumi, ko finansē no citiem avotiem, nevis no ANM, tiks uzraudzīti pašreizējā Eiropas pusgada satvarā. 2.2.Pārvaldības un kontroles sistēma 2.2.1.Ierosināto pārvaldības veidu, finansējuma apgūšanas mehānismu, maksāšanas kārtības un kontroles stratēģijas pamatojums ANM ir labi izstrādāts tiesiskais regulējums, kas reglamentē Eiropas reakciju uz jaunām problēmām enerģētikas jomā, ņemot vērā tiešo saikni starp ilgtspējīgu atveseļošanu un noturīgu Savienību, kā arī ES energoapgādes drošību. REPowerEU nodaļu iekļaušana priekšlikumā paplašina labi funkcionējošu ANM pārvaldības un kontroles sistēmu, ietverot tajā papildu reformas un investīcijas, kas atbalsta REPowerEU mērķus.

Turklāt REPowerEU nodaļa nodrošina ANM atbalstīto pasākumu efektivitāti un saskaņotību ar citiem pasākumiem, ko finansē no alternatīviem avotiem. Uz REPowerEU nodaļām attiecas vispārējā kontroles sistēma, un tas nozīmē, ka dalībvalstīm ir jāpierāda, kā to ieviestās kontroles sistēmas efektīvi nodrošina papildināmību un divkārša finansējuma novēršanu. 2.2.2.Informācija par apzinātajiem riskiem un risku mazināšanai izveidoto iekšējās kontroles sistēmu Tāpat kā saskaņā ar spēkā esošo ANM režīmu risks ir saistīts ar rezultativitātes mērījumiem (iepriekšnoteikto starpposma un galīgo mērķrādītāju nesasniegšana). Šo risku mazināšanas nolūkā tiks ieviesti šādi pasākumi: –visaptverošs izvērtēšanas process pirms līdzekļu izmaksāšanas saistībā ar to, vai atbalsta saņēmēja dalībvalsts ir izpildījusi noteiktos atskaites punktus / mērķrādītājus; –ja saņēmēja dalībvalsts starpposma un galīgos mērķrādītājus nav izpildījusi, maksājumus var apturēt un atcelt. Mehānismu īsteno Komisija atbilstoši tiešas pārvaldības principam saskaņā ar Finanšu regulu. 2.2.3.Kontroles izmaksefektivitātes (kontroles izmaksu attiecība pret attiecīgo pārvaldīto līdzekļu vērtību) aplēse un pamatojums un gaidāmā kļūdu riska līmeņa novērtējums (maksājumu izdarīšanas brīdī un slēgšanas brīdī) Finanšu iemaksa dalībvalstij tiks piešķirta kā finansējums, kas nav saistīts ar izmaksām, kā tas minēts Finanšu regulas 125. panta 1. punkta a) apakšpunktā. 2.3.Krāpšanas un pārkāpumu novēršanas pasākumi Norādīt esošos vai plānotos novēršanas pasākumus un citus pretpasākumus, piemēram, krāpšanas apkarošanas stratēģijā iekļautos pasākumus. Krāpšanas un pārkāpumu novēršanas standarta noteikumi un aizsardzības standarta noteikumi ir ietverti spēkā esošajā ANM regulā. ECFIN ĢD piemēros savu krāpšanas apkarošanas stratēģiju, ievērojot samērīgumu un īstenojamo pasākumu izmaksas un ieguvums. Pārvaldības līmeņos tiks piemēroti atbilstoši iekšējās kontroles procesi, un tie būs izstrādāti tā, lai sniegtu pietiekamus pierādījumus par šādu mērķu sasniegšanu: darbību efektivitāte, lietderīgums un saimnieciskums, pārskatu ticamība; aktīvu un informācijas aizsardzība; atbilstoša to risku pārvaldība, kas saistīti ar pamatā esošo darījumu likumību un pareizību, kā arī krāpšanas un nelikumību novēršana, atklāšana, izlabošana un turpmākie pasākumi šajā saistībā. 3.PRIEKŠLIKUMA/INICIATĪVAS APLĒSTĀ FINANSIĀLĀ IETEKME 3.1.Attiecīgās daudzgadu finanšu shēmas izdevumu kategorijas un budžeta izdevumu pozīcijas Lai finansētu REPowerEU nodaļā iekļautos pasākumus, dalībvalstīm ir iespēja uz Atveseļošanas un noturības fondu pārvietot līdz 7,5 % no sava piešķīruma saskaņā ar kohēzijas instrumentiem (līdz 26,9 miljardiem EUR) un 12,5 % no sava piešķīruma, kas saņemts no Eiropas Lauksaimniecības fonda lauku attīstībai (līdz 7,5 miljardiem EUR). ·Esošās budžeta pozīcijas

Sarindotas pa daudzgadu finanšu shēmas izdevumu kategorijām un budžeta pozīcijām Daudzgadu finanšu shēmas izdevumu kategorija Budžeta pozīcija Izdevumu

veids Iemaksas Nr.

Dif./nedif. no EBTA valstīm no kandidātvalstīm no trešām valstīm Finanšu regulas 21. panta 2. punkta b) apakšpunkta nozīmē [06.00201] Atveseļošanas un noturības mehānisms – Neatmaksājams atbalsts Dif. NĒ NĒ NĒ NĒ ·Jaunveidojamās budžeta pozīcijas Sarindotas pa daudzgadu finanšu shēmas izdevumu kategorijām un budžeta pozīcijām Daudzgadu finanšu shēmas izdevumu kategorija Budžeta pozīcija Izdevumu

veids Iemaksas Nr.

Dif./nedif. no EBTA valstīm no kandidātvalstīm no trešām valstīm Finanšu regulas 21. panta 2. punkta b) apakšpunkta nozīmē [XX.YY.YY.YY] JĀ/NĒ JĀ/NĒ JĀ/NĒ JĀ/NĒ 3.2.Priekšlikuma aplēstā finansiālā ietekme uz apropriācijām Iniciatīvu finansēs galvenokārt no ārējiem piešķirtajiem ieņēmumiem (sk. 3.3. punktu). Lai finansētu REPowerEU nodaļā iekļautos pasākumus, dalībvalstīm ir iespēja uz Atveseļošanas un noturības fondu pārvietot līdz 7,5 % no sava piešķīruma saskaņā ar kohēzijas instrumentiem (līdz 26,9 miljardiem EUR) un 12,5 % no sava piešķīruma, kas saņemts no Eiropas Lauksaimniecības fonda lauku attīstībai (līdz 7,5 miljardiem EUR). 3.2.1.Kopsavilkums par aplēsto ietekmi uz darbības apropriācijām – Priekšlikumam/iniciatīvai nav vajadzīgas darbības apropriācijas – Priekšlikumam/iniciatīvai ir vajadzīgas šādas darbības apropriācijas: miljonos EUR (trīs zīmes aiz komata) Daudzgadu finanšu shēmas

izdevumu kategorija Nr. <….> ĢD N

gads N+1

gads N+2

gads N+3

gads Norādīt tik gadu, cik nepieciešams ietekmes ilguma atspoguļošanai (sk. 1.6. punktu) KOPĀ □ Darbības apropriācijas Budžeta pozīcija Saistības (1a) p.m p.m p.m p.m Maksājumi (2 a) p.m p.m p.m p.m Budžeta pozīcija Saistības (1b) Maksājumi (2b) Administratīvās apropriācijas, kas tiek finansētas no konkrētu programmu piešķīrumiem Budžeta pozīcija (3) KOPĀ apropriācijas

<….> ĢD Saistības =1a+1b +3 Maksājumi =2a+2b +3





□ KOPĀ darbības apropriācijas Saistības (4) Maksājumi (5) □ KOPĀ administratīvās apropriācijas, kas tiek finansētas no konkrētu programmu piešķīrumiem (6) KOPĀ daudzgadu finanšu shēmas

<….> IZDEVUMU KATEGORIJAS

apropriācijas Saistības =4+ 6 Maksājumi =5+ 6 Ja priekšlikums/iniciatīva ietekmē vairāk nekā vienu darbības izdevumu kategoriju, atkārtot iepriekš minēto iedaļu:

□ KOPĀ darbības apropriācijas (visas darbības izdevumu kategorijas) Saistības (4) Maksājumi (5) KOPĀ administratīvās apropriācijas, kas tiek finansētas no konkrētu programmu piešķīrumiem (visas darbības izdevumu kategorijas) (6) KOPĀ daudzgadu finanšu shēmas 1.–6. IZDEVUMU

KATEGORIJAS

apropriācijas

(atsauces summa) Saistības =4+ 6 Maksājumi =5+ 6







Daudzgadu finanšu shēmas

izdevumu kategorija 7 “Administratīvie izdevumi” Šī iedaļa būtu jāaizpilda, izmantojot administratīva rakstura budžeta datu izklājlapu, kas vispirms jānoformē tiesību akta finanšu pārskata pielikumā (iekšējo noteikumu V pielikums), kurš starpdienestu konsultāciju vajadzībām tiek augšupielādēts sistēmā DECIDE. miljonos EUR (trīs zīmes aiz komata) N

gads N+1

gads N+2

gads N+3

gads Norādīt tik gadu, cik nepieciešams ietekmes ilguma atspoguļošanai (sk. 1.6. punktu) KOPĀ <….> ĢD □ Cilvēkresursi □ Citi administratīvie izdevumi KOPĀ <….> ĢD Apropriācijas KOPĀ daudzgadu finanšu shēmas

7. IZDEVUMU KATEGORIJAS

apropriācijas (Saistību summa = maksājumu summa) miljonos EUR (trīs zīmes aiz komata) N

gads N+1

gads N+2

gads N+3

gads Norādīt tik gadu, cik nepieciešams ietekmes ilguma atspoguļošanai (sk. 1.6. punktu) KOPĀ KOPĀ daudzgadu finanšu shēmas 1.-7. IZDEVUMU KATEGORIJAS

apropriācijas Saistības Maksājumi 3.2.2.Aplēstais iznākums, ko dos finansējums no darbības apropriācijām Saistību apropriācijas miljonos EUR (trīs zīmes aiz komata) Norādīt mērķus un iznākumus  N

gads N+1

gads N+2

gads N+3

gads Norādīt tik gadu, cik nepieciešams ietekmes ilguma atspoguļošanai (sk. 1.6. punktu) KOPĀ IZNĀKUMI Veids Vidējās izmaksas Daudzums Izmaksas Daudzums Izmaksas Daudzums Izmaksas Daudzums Izmaksas Daudzums Izmaksas Daudzums Izmaksas Daudzums Izmaksas Kopējais daudzums Kopējās izmaksas KONKRĒTAIS MĒRĶIS Nr. 1… – Iznākums – Iznākums – Iznākums Starpsumma – konkrētais mērķis Nr. 1 KONKRĒTAIS MĒRĶIS Nr. 2 ... – Iznākums Starpsumma – konkrētais mērķis Nr. 2 KOPSUMMAS 3.2.3.Kopsavilkums par aplēsto ietekmi uz administratīvajām apropriācijām – Priekšlikumam/iniciatīvai nav vajadzīgas administratīvās apropriācijas – Priekšlikumam/iniciatīvai ir vajadzīgas šādas administratīvās apropriācijas: miljonos EUR (trīs zīmes aiz komata) N

gads N+1

gads N+2

gads N+3

gads Norādīt tik gadu, cik nepieciešams ietekmes ilguma atspoguļošanai (sk. 1.6. punktu) KOPĀ

Daudzgadu finanšu shēmas

7. IZDEVUMU KATEGORIJA Cilvēkresursi Citi administratīvie izdevumi Starpsumma – daudzgadu finanšu shēmas

apropriācijas Ārpus daudzgadu finanšu shēmas

7. IZDEVUMU KATEGORIJAS Cilvēkresursi Pārējie administratīvie

izdevumi Starpsumma – ārpus

daudzgadu finanšu shēmas 7. IZDEVUMU KATEGORIJAS KOPĀ Vajadzīgās cilvēkresursu un citu administratīvu izdevumu apropriācijas tiks nodrošinātas no ĢD apropriācijām, kas jau ir piešķirtas darbības pārvaldībai un/vai ir pārdalītas attiecīgajā ĢD, vajadzības gadījumā izmantojot arī vadošajam ĢD gada budžeta sadales procedūrā piešķirtus papildu resursus un ņemot vērā budžeta ierobežojumus. 3.2.3.1.Aplēstās cilvēkresursu vajadzības – Priekšlikumam/iniciatīvai nav vajadzīgi cilvēkresursi – Priekšlikumam/iniciatīvai ir vajadzīgi šādi cilvēkresursi: Aplēse izsakāma ar pilnslodzes ekvivalentu · N

gads N+1

gads N+2 gads N+3 gads Norādīt tik gadu, cik nepieciešams ietekmes ilguma atspoguļošanai (sk. 1.6. punktu) □ Štatu sarakstā ietvertās amata vietas (ierēdņi un pagaidu darbinieki) ·20 01 02 01 (Galvenā mītne un Komisijas pārstāvniecības) ·20 01 02 03 (Delegācijas) ·01 01 01 01 (Netiešā pētniecība) · 01 01 01 11 (Tiešā pētniecība) ·Citas budžeta pozīcijas (norādīt) ·□ Ārštata darbinieki (izsakot ar pilnslodzes ekvivalentu FTE) · ·20 02 01 (AC, END, INT, ko finansē no vispārīgajām apropriācijām) ·20 02 03 (AC, AL, END, INT un JED delegācijās) ·XX 01 xx yy zz · ·– galvenajā mītnē · · · ·– delegācijās · ·01 01 01 02 (AC, END, INT – netiešā pētniecība) · 01 01 01 12 (AC, END, INT – tiešā pētniecība) ·Citas budžeta pozīcijas (norādīt) ·KOPĀ XX ir attiecīgā politikas joma vai budžeta sadaļa. Nepieciešamie cilvēkresursi tiks nodrošināti, izmantojot attiecīgā ĢD darbiniekus, kuri jau ir iesaistīti konkrētās darbības pārvaldībā un/vai ir pārgrupēti attiecīgajā ĢD, vajadzības gadījumā izmantojot arī vadošajam ĢD gada budžeta sadales procedūrā piešķirtos papildu resursus un ņemot vērā budžeta ierobežojumus. Veicamo uzdevumu apraksts: Ierēdņi un pagaidu darbinieki Ārštata darbinieki 3.2.4.Saderība ar pašreizējo daudzgadu finanšu shēmu Priekšlikuma/iniciatīvas finansēšanai: – pilnībā pietiek ar līdzekļu pārvietošanu daudzgadu finanšu shēmas (DFS) attiecīgajā izdevumu kategorijā Lai finansētu REPowerEU nodaļā iekļautos pasākumus, dalībvalstīm ir iespēja uz Atveseļošanas un noturības fondu pārvietot līdz 7,5 % no sava piešķīruma saskaņā ar kohēzijas instrumentiem (līdz 26,9 miljardiem EUR) un 12,5 % no sava piešķīruma, kas saņemts no Eiropas Lauksaimniecības fonda lauku attīstībai (līdz 7,5 miljardiem EUR). Daudzgadu finanšu shēmas attiecīgas izdevumu kategorijas nav jāpārskata.

– jāizmanto no DFS attiecīgās izdevumu kategorijas nepiešķirtās rezerves un/vai īpašie instrumenti, kas noteikti DFS regulā Paskaidrojiet, kas jādara, norādot attiecīgās izdevumu kategorijas un budžeta pozīcijas, atbilstošās summas un instrumentus, kurus ierosināts izmantot. – jāpārskata DFS Paskaidrojiet, kas jādara, norādot attiecīgās izdevumu kategorijas, budžeta pozīcijas un atbilstošās summas. 3.2.5.Trešo personu iemaksas Priekšlikums/iniciatīva: – neparedz trešo personu līdzfinansējumu – paredz trešo personu sniegtu līdzfinansējumu atbilstoši šādai aplēsei: Apropriācijas miljonos EUR (trīs zīmes aiz komata) N

gads N+1

gads N+2

gads N+3

gads Norādīt tik gadu, cik nepieciešams ietekmes ilguma atspoguļošanai (sk. 1.6. punktu) Kopā Norādīt līdzfinansētāju struktūru KOPĀ līdzfinansētās apropriācijas

3.3.Aplēstā ietekme uz ieņēmumiem – Priekšlikums/iniciatīva finansiāli neietekmē ieņēmumus. – Priekšlikums/iniciatīva finansiāli ietekmē: – pašu resursus – citus ieņēmumus –Atzīmējiet, ja ieņēmumi ir piešķirti izdevumu pozīcijām  miljonos EUR (trīs zīmes aiz komata) Budžeta ieņēmumu pozīcija: Kārtējā finanšu gadā pieejamās apropriācijas Priekšlikuma/iniciatīvas ietekme 2023 2024 N+2

gads N+3

gads Norādīt tik gadu, cik nepieciešams ietekmes ilguma atspoguļošanai (sk. 1.6. punktu) …………. pants p.m p.m p.m p.m Attiecībā uz piešķirtajiem ieņēmumiem norādīt attiecīgās budžeta izdevumu pozīcijas.